7 “‘Ukun-fuan kona-ba sakrifísiu taka sala nian mak tuirmai neʼe:+ Neʼe mak buat neʼebé santu liu hotu.2 Sira tenke oho animál ba sakrifísiu taka sala nian iha fatin neʼebé sira oho animál ba sakrifísiu sunu nian, no animál neʼe nia raan+ tenke hisik haleʼu altár nia sorin hotu.+3 Nia tenke fó animál neʼe nia bokur hotu,+ inklui animál nia ikun neʼebé bokur, bokur neʼebé taka tee-oan,4 no rins rua ho bokur neʼebé taka rins sira-neʼe neʼebé besik knotak. Nia mós tenke hasai bokur neʼebé taka aten hamutuk ho rins sira.+5 Amlulik tenke sunu buat hotu neʼe hodi halo suar iha altár leten nuʼudar sakrifísiu neʼebé sunu iha ahi hodi hasaʼe ba Jeová.+ Neʼe mak sakrifísiu taka sala nian.6 Mane hotu neʼebé serbí nuʼudar amlulik tenke han naʼan neʼe+ iha área santu. Naʼan neʼe mak buat neʼebé santu liu hotu.+7 Iha ukun-fuan ida deʼit ba sakrifísiu sala nian no sakrifísiu taka sala nian; no amlulik neʼebé hasaʼe sakrifísiu neʼe atu hamoos sala mak sei simu naʼan neʼe nuʼudar ninian.+8 “‘Kuandu amlulik hasaʼe sakrifísiu sunu nian ba ema ida, animál nia kulit+ husi sakrifísiu sunu nian neʼebé fó ona ba amlulik sei sai ninian.9 “‘Amlulik neʼebé hasaʼe sakrifísiu trigu* nian neʼebé tunu iha fornu, taxu ka besi belar,+ sakrifísiu sira-neʼe hotu sei sai ninian.+10 Maibé kona-ba sakrifísiu trigu nian hotu neʼebé kahur ona ho mina+ ka maran deʼit+ sei sai nuʼudar Arão nia oan-mane sira-nian; sira ida-idak sei hetan parte neʼebé hanesan.11 “‘Neʼe mak ukun-fuan kona-ba sakrifísiu dame nian+ neʼebé ema sei hasaʼe ba Jeová:12 Se ema ruma fó sakrifísiu neʼe atu hatudu agradese,+ nia tenke lori sakrifísiu neʼe hamutuk ho paun hanesan kelu neʼebé la iha fermentu no kahur ona ho mina, no paun mihis neʼebé la iha fermentu neʼebé kose ho mina, no paun hanesan kelu neʼebé halo husi trigu uut neʼebé diʼak, neʼebé kahur ona ho mina.13 Nia tenke fó paun hanesan kelu neʼebé iha fermentu hamutuk ho ninia sakrifísiu dame nian hodi hatudu agradese.14 Nia tenke fó paun fuan ida husi paun oioin* neʼebé nuʼudar parte sagradu ba Jeová; ida-neʼe sei sai amlulik nian, katak amlulik neʼebé hisik raan husi animál ba sakrifísiu dame nian.+15 Kona-ba naʼan husi animál ba sakrifísiu dame nian neʼebé nia hasaʼe hodi hatudu agradese, nia tenke han iha loron neʼebé hasaʼe sakrifísiu neʼe. Nia labele rai buat ida toʼo dadeer.+16 “‘Se ninia sakrifísiu neʼe mak sakrifísiu juramentu nian+ ka sakrifísiu neʼebé nia fó ho hakarak rasik,+ entaun nia tenke han ida-neʼe iha loron neʼebé hasaʼe sakrifísiu neʼe, no buat neʼebé restu husi sakrifísiu neʼe bele han iha loron tuirmai.17 Maibé naʼan restu husi sakrifísiu neʼe tenke sunu tiha iha loron terseiru.+18 Maibé, se nia han naʼan husi sakrifísiu dame nian iha loron terseiru, Maromak sei la simu ema neʼebé fó sakrifísiu neʼe. Sakrifísiu neʼe sei la lori buat diʼak ba nia; neʼe mak buat neʼebé Maromak hakribi, no ema* neʼebé han naʼan neʼe tenke hatán ba ninia sala.+19 Labele han naʼan neʼebé kona ona buat neʼebé la moos. Naʼan neʼe tenke sunu tiha. Ema neʼebé moos sei han naʼan neʼebé moos.20 “‘Maibé ema* neʼebé la moos no han naʼan husi sakrifísiu dame nian neʼebé hasaʼe ona ba Jeová, ema* neʼe tenke mate hodi halakon husi povu nia leet.+21 Se ema* ruma kona ona buat neʼebé la moos, maski nia kona ema neʼebé la moos+ ka animál neʼebé la moos,+ ka buat naran deʼit neʼebé la moos,+ maibé nia han naʼan balu husi sakrifísiu dame nian neʼebé hasaʼe ona ba Jeová, ema* neʼe tenke mate hodi halakon husi povu nia leet.’”22 Jeová dehan tan ba Moisés:23 “Hatete ba ema Izraél: ‘Imi labele han naʼan bokur+ husi karau-aman, ka bibi-malae aman* ka bibi-timur.24 Imi bele uza naʼan bokur husi animál neʼebé mate mesak deʼit no naʼan bokur husi animál neʼebé animál seluk oho ba buat naran deʼit, maibé imi labele han ida-neʼe.+25 Tanba ema naran deʼit neʼebé han naʼan bokur husi animál neʼebé sunu iha ahi hodi hasaʼe nuʼudar sakrifísiu ba Jeová, ema neʼe tenke mate hodi halakon husi povu nia leet.26 “‘Imi labele han raan+ iha fatin hotu neʼebé imi hela bá, maski manu nia raan ka animál sira seluk nia raan.27 Ema* naran deʼit neʼebé han raan, ema neʼe tenke mate+ hodi halakon husi povu nia leet.’”28 Jeová dehan tan ba Moisés:29 “Hatete ba ema Izraél: ‘Ema naran deʼit neʼebé hasaʼe sakrifísiu dame nian ba Jeová tenke lori parte balu husi sakrifísiu neʼe ba Jeová.+30 Nia tenke lori animál nia bokur+ iha nia liman rasik hamutuk ho animál nia hirus-matan nuʼudar sakrifísiu neʼebé sunu iha ahi hodi hasaʼe ba Jeová, no nia sei book buat sira-neʼe bá-mai nuʼudar sakrifísiu doko bá-mai nian+ iha Jeová nia oin.31 Amlulik tenke sunu naʼan bokur hodi halo suar iha altár leten,+ maibé animál nia hirus-matan sei sai Arão nian no ninia oan-mane sira-nian.+32 “‘Imi-nia animál neʼebé imi hasaʼe nuʼudar sakrifísiu dame nian,+ imi tenke fó animál neʼe nia kelen sorin loos nuʼudar parte sagradu ba amlulik.33 Arão nia oan-mane neʼebé hasaʼe raan husi sakrifísiu dame nian no mós animál nia bokur, nia sei simu naʼan kelen sorin loos nuʼudar ninian.+34 Tanba haʼu foti ona animál nia hirus-matan husi sakrifísiu doko bá-mai nian no mós naʼan kelen neʼebé nuʼudar parte sagradu husi sakrifísiu dame nian, no haʼu foti buat sira-neʼe husi ema Izraél no fó ba amlulik Arão no ninia oan-mane sira. Neʼe mak ukun-fuan ba nafatin ba ema Izraél.+35 “‘Neʼe mak parte balu neʼebé haketak husi Jeová nia sakrifísiu neʼebé sunu iha ahi hodi fó ba amlulik sira, ba Arão no ninia oan-mane sira, iha loron neʼebé nia hili sira atu serbí nuʼudar amlulik ba Jeová.+36 Jeová haruka ema Izraél atu fó parte neʼe ba sira iha loron neʼebé nia hili* sira nuʼudar amlulik.+ Neʼe mak ukun-fuan ba nafatin iha sira-nia jerasaun sira.’”37 Neʼe mak ukun-fuan kona-ba sakrifísiu sunu nian,+ sakrifísiu trigu nian,+ sakrifísiu sala nian,+ sakrifísiu taka sala nian,+ sakrifísiu ordenasaun nian,+ no sakrifísiu dame nian,+38 hodi tuir mandamentu neʼebé Jeová fó ba Moisés iha Foho Sinai+ iha loron neʼebé nia haruka ema Izraél atu hasaʼe sira-nia sakrifísiu ba Jeová iha rai-fuik Sinai.+
kea_Latn